Gamvik kommune hadde kontroll - Radio Nordkapp
Forsiden / Lokal / Gamvik kommune hadde kontroll
Mehamnhaugen (tv) og Trollhetta noen av basestasjonene som var rammet.
Gamvik kommune hadde kontroll
Gamvik kommune satte ikke krisestab, selv om mange var uten telefon, mobiltelefon og internett.
Sist oppdatert : 04.09.2018 13:33
Til tross for at nesten hele kommunen var uten telefon, mobiltelefon og internett, mener Bengt Ole Ekrem, konstituert rådmann i Gamvik kommune, at kommunen hadde kontroll over situasjonen.
--Vi tok kontakt med Fylkesmannen i Finnmark via satellitt-telefon. Fylkesmannen informerte nødetatene om situasjonen i Mehamn og Gamvik. Det ble også opprettet kontakt med satellitt-telefonen i Gamvik. Skjånes hadde telefon, sier konstituert rådmann Bengt Ole Ekrem til Radio Nordkapp.
Nødsambandet til politiet, ambulansen og brannvesenet virket hele tiden.
--Sammen med beredskapsavdelingen til Fylkesmannen i Finnmark ble vi enige om at vi ikke satte krisestab fordi telefonen trolig ville være tilbake i løpet av natta, sier Ekrem.